Edda Ciano
Edda Ciano Res apud Vicidata repertae: Nativitas: 1 Septembris 1910; Forum Livii Obitus: 9 Aprilis 1995; Roma Patria: Italia, Regnum Italiae Familia Genitores: Benitus Mussolini; Rachel Mussolini Coniunx: Galeatius Ciano Proles: Fabrizio Ciano, Marzio Ciano Memoria Sepultura: Cimitero della Purificazione Insignia heraldica Edda Ciano (Forii Iulii die 1 Septembris 1910 – Romae die 8 Aprilis 1995) fuit Beniti Mussolini et uxoris eius Rachelis Guidi filia maxima. Edda die 24 Aprilis 1930 Galeatio Ciano nupsit, qui postea a patre Italiae negotiorum externorum minister factus est. Die 25 Iulii 1943, post quam civitates alligatae exercitum in litore siculo exposuerunt et hanc insulam celeriter ceperunt, Magnum Consilium Fascismi, Galeatio Ciano consentiente, Beniti Mussolini imperium abrogavit. Cum die 8 Septembris 1943 a Germanis Mussolini ut dux Rei Publicae Socialis Italicae restitutus esset, Ciano comprehensus et, iussu Mussolini qui preces filiae pro viro suo repudiavit, post iudicium Veronae die 11 Ianuarii 1944 supplicio affectus est.